მომხს: გ. თავბერიძე

**პროექტი**

**თელავის მუნიციპალიტეტის საკრებულო**

**გ ა ნ კ ა რ გ უ ლ ე ბ ა №**

**„-----“ სექტემბერი 2018 წ.**

**ქ. თელავი**

**თელავის მუნიციპალიტეტის საკრებულოს 2018 წლის 30 ივლისის №41 განკარგულებაში „თელავის მუნიციპალიტეტის საკუთრებაში არსებული უძრავი ქონების საპრივატიზაციო ნუსხაში შეტანისა და პრივატიზების გეგმის დამტკიცების შესახებ“ ცვლილების შეტანის თაობაზე**

ცსაქართველოს კანონის „საქართველოს ზოგადი ადმინისტრაციული კოდექსის“ 63-ე მუხლის შესაბამისად,

**1.** შეტანილ იქნეს ცვლილება „თელავის მუნიციპალიტეტის საკუთრებაში არსებული უძრავი ქონების საპრივატიზაციო ნუსხაში შეტანისა და პრივატიზების გეგმის დამტკიცების შესახებ“ თელავის მუნიციპალიტეტის საკრებულოს 2018 წლის 30 ივლისის №41 განკარგულებაში და განკარგულების დანართი „საპრივატიზაციო ნუსხაში შესატანი უძრავი ქონების ნუსხა და პრივატიზების გეგმა“ ჩამოყალიბდეს თანდართული სახით.

**2.** განკარგულება ძალაშია გამოქვეყნებისთანავე.

**3.** განკარგულების გასაჩივრება შესაძლებელია თელავის რაიონულ სასამართლოში მისი ძალაში შესვლიდან ერთი თვის ვადაში (მის: ქ. თელავი, დავით აღმაშენებლის №41).

**საკრებულოს თავმჯდომარე არჩილი თხლაშიძე**

**ქ. თელავი 07. 09. 2018 წ.**

**განმარტებითი ბარათი**

**თელავის მუნიციპალიტეტის საკრებულოს 2018 წლის 30 ივლისის №41 განკარგულებაში „თელავის მუნიციპალიტეტის საკუთრებაში არსებული უძრავი ქონების საპრივატიზაციო ნუსხაში შეტანისა და პრივატიზების გეგმის დამტკიცების შესახებ“ ცვლილების შეტანის თაობაზე**

თელავის მუნიციპალიტეტის მერიის მიერ ინიცირებული პროექტი ეხება თელავის მუნიციპალიტეტის საკრებულოს 2018 წლის 30 ივლისის №41 განკარგულებაში „თელავის მუნიციპალიტეტის საკუთრებაში არსებული უძრავი ქონების საპრივატიზაციო ნუსხაში შეტანისა და პრივატიზების გეგმის დამტკიცების შესახებ“ ცვლილების შეტანის საკითხს.

თელავის მუნიციპალიტეტის საკრებულოს 2018 წლის 30 ივლისის სხდომაზე №41 განკარგულებით საპრივატიზაციო ნუსხაში შეტანილ იქნა 4 ერთეული უძრავი ქონება: 1 სასოფლო-სამეურნეო (სახნავი) (ს/კ 53.05.32.261) და 3 არასასოფლო-სამეურნეო დანიშნულების მიწის ნაკვეთი. არასასოფლო-სამეურნეო დანიშნულების მიწის ნაკვეთების (ს/კ 53.12.36.151; ს/კ 53.20.31.025; ს/კ 53.20.40.545) შემთხვევაში დადგინდა პირობიანი აუქციონის ფორმა, მაგრამ სააუქციონო პირობის განსაზღვრა არ მომხდარა.

იმის გათვალისწინებით, რომ თელავის მუნიციპალიტეტის საკრებულოს 2018 წლის 28 ივნისის N34 განკარგულებით დამტკიცდა თელავის მუნიციპალიტეტის საკუთრებაში არსებული უძრავი ქონების საპრივატიზაციო ნუსხა და პრივატიზების გეგმის თანახმად, პირობიანი აუქციონების შემთხვევაში, სააუქციონო პირობის განსაზღვრა განხორციელდა საკრებულოს მიერ, თელავის მუნიციპალიტეტის მერიას მიზანშეწონილად მიაჩნია, რომ პირობიანი აუქციონის შემთხვევაში, ყოველი პირობა განისაზღვროს მუნიციპალიტეტის საკრებულოს მიერ.

ზემოაღნიშნულიდან გამომდინარე, მიზანშეწონილად მიგვაჩნია, რომ თელავის მუნიციპალიტეტის საკრებულოს 2018 წლის 30 ივლისის №41 განკარგულებაში განხორციელდეს ცვლილება და პირობიანი აუქციონის ფორმა დამტკიცდეს მხოლოდ ქ. თელავში, არჩილ II-ის ქუჩაზე მდებარე არასასოფლო-სამეურნეო დანიშნულების მიწის ნაკვეთზე (ს/კ 53.20.31.025), ხოლო სააუქციონო პირობად განისაზღვროს:

**ა)** მყიდველი ვალდებულია შეძენილ უძრავ ქონებაზე ააშენოს კომერციული დანიშნულების ობიექტი;

**ბ)** შეძენილი ფართობის მინიმუმ 15%-ზე უზრუნველყოს მწვანე ზოლის მოწყობა, ხოლო დანარჩენ ფართობზე, საჭიროებიდან გამომდინარე, საპარკინგე ადგილების გამოყოფა;

**გ)** მშენებლობის პროექტი წარმოადგინოს საკუთრების მოწმობის გაცემიდან 6 (ექვსი) თვის ვადაში.